מנחם בן-ששון

מנחם בן-ששון (נולד בירושלים ב-7 ביולי 1951) הוא פרופסור אמריטוס להיסטוריה של עם ישראל, נגיד האוניברסיטה העברית בירושלים ובעבר הנשיא והרקטור שלה. כיהן כחבר הכנסת ויושב ראש ועדת חוקה, חוק ומשפט בכנסת ה-17, מטעם סיעת קדימה. במהלך כהונתו בכנסת עמד בראש ועדת חקירה פרלמנטרית לבדיקת סוגיית האזנות הסתר בישראל, שהוקמה בעקבות האזנות הסתר בתיק רמון. בן ששון נולד בירושלים לשרה ולפרופ' יונה בן ששון (דרצ'ינסקי), שעלה מוולוז'ין והיה מרצה לפילוסופיה יהודית, ומנהל המחלקה לתרבות תורנית במשרד החינוך. אמו של אביו יונה, פריידל (שעל שמה המעוברת קבעו הוא ואחיו חיים הלל את שם משפחתם בישראל), הייתה בתו של רבי חיים הלל פריד, משנה ראש ישיבת וולוז'ין ומצאצאי ראשיה, ואביו של יונה היה הרב שמואל אביגדור הלוי דרצ'ינסקי, ר"מ בישיבת וולוז'ין בליטא. התגורר בשכונת קריית משה, בדירה שאותה חלקה משפחתו עם נחמה ליבוביץ. למד בילדותו בבית הספר דוגמה, ובישיבת בני עקיבא נתיב מאיר. שירת בצה"ל בגרעין נח"ל לקיבוץ עין צורים, ובחיל התותחנים כשליש בגדוד איכון. שימש כמדריך, מורה ומחנך בחברת הנוער בקיבוץ עין צורים, בפנימיות האגודה לקידום החינוך העל יסודי בירושלים, בתיכון הימלפרב, ובמכללת ליפשיץ. למד באוניברסיטה העברית והתמנה לפרופסור חבר. בשנת 1983 זכה במלגת רוטשילד לחוקרים צעירים מצטיינים. עיקר מחקריו מוקדשים לתולדות עם ישראל בארצות האסלאם בימי הביניים. בשנים 1997–2001 כיהן כרקטור האוניברסיטה העברית בירושלים. בשנים 2004–2006 עמד בראש מכון בן-צבי. נשיא האיגוד העולמי למדעי היהדות, ראש הוועדה הפדגוגית ביד ושם וחבר המועצה המנהלת שם. כיהן כחבר הכנסת ה-17 מטעם מפלגת קדימה, אך לקראת הבחירות לכנסת ה-18 שובץ במקום בלתי ריאלי ברשימת המפלגה ופרש מהרשימה. כיהן כנשיא האוניברסיטה העברית בירושלים בין השנים 2009–2017. ב-25 בנובמבר 2012 נבחר ליו"ר ועד ראשי האוניברסיטאות (ור"ה). מונה לנגיד האוניברסיטה העברית בשנת 2017. מנחם בן-ששון נשוי לד"ר עדה בן-ששון, בתו של השר ד"ר יוסף בורג, ואחותו של יו"ר הכנסת לשעבר אברהם בורג, ואב לשלושה. פרופ' יאיר פורסטנברג הוא חתנו. הוא אחיו של פרופ' מולי בן ששון ואחיינו של פרופסור חיים הלל בן-ששון. הוא מתגורר בירושלים. הקשרים בין בני המגרב לארץ-ישראל במאות ט–יא: מקורות לתרגיל, ירושלים: האוניברסיטה העברית, הפקולטה למדעי הרוח, החוג להיסטוריה של עם ישראל, תשמ"א 1981 אמצעי קיום ופעילות כלכלית של יהודי המגרב במאות ט–יא: מקורות לתרגיל, ירושלים: האוניברסיטה העברית, הפקולטה למדעי הרוח, החוג להיסטוריה של עם ישראל, תשמ"ג 1983 חברה והנהגה בקהילות-ישראל באפריקה-הצפונית בימי הביניים: קירואן 800–1057, ירושלים, תשמ"ג 1983 Yaron Tzur, Jews in an era of transition, Israel: Everyman's University, 1984 (written in collaboration with Menahem Ben-Sasson) הקהילה היהודית בימי הביניים: ספר-לימוד בהתאם לתוכנית הלימודים בחטיבה העליונה בחינוך הממלכתי והממלכתי דתי, ירושלים: מרכז זלמן שזר לתולדות ישראל, תשמ"ח 1987 (עם אברהם גרוסמן) יהודי סיציליה 825–1068: תעודות ומקורות, ירושלים: הוצאת בן-צבי, תשנ"א 1991 צמיחת הקהילה היהודית בארצות האסלאם – קירואן: 800–1057, ירושלים: הוצאת מאגנס, תשנ"ו 1996 (מהדורה שנייה תשנ"ז 1997) Juifs de Fès, recueil de textes de Ménahem Ben-Sasson [et al.]; textes choisis par Joseph Cohen, Côte-St-Luc Québec: Éditions Élysée, 2004 (יהודי פאס: טקסטים נבחרים של מנחם בן-ששון; הטקסטים נבחרו על ידי יוסף כהן) שלמה דב גויטיין, התימנים: היסטוריה • סדרי חברה • חיי רוח: מבחר מחקרים, ירושלים: מכון בן צבי לחקר קהילות ישראל במזרח, תשמ"ג 1983 תרבות וחברה בתולדות ישראל בימי-הביניים: קובץ מאמרים לזכרו של חיים הלל בן-ששון, ירושלים: מרכז זלמן שזר לתולדות ישראל, תשמ"ט 1989 (עם ראובן בונפיל ויוסף הקר) דת וכלכלה – יחסי גומלין: קובץ מאמרים, שי ליעקב כ"ץ במלאת לו תשעים שנה, ירושלים: מרכז זלמן שזר לתולדות ישראל, תשנ"ה 1995 מחקרים במשפחת הרבנים די בוטון, ירושלים: משגב ירושלים, תשנ"ח 1998 (עם זאב הרוי, ירון בן נאה, צבי זוהר) האחר: בין אדם לעצמו ולזולתו, תל אביב: משכל, תשס"א 2001 (עם חיים דויטש) הקנון הסמוי מן העין: חקרי קנון וגניזה, ירושלים: הוצאת ספרים ע"ש י. ל. מאגנס, תשע"א 2010 (עם ירחמיאל ברודי, עמיה ליבליך, דנה שלו) (הספר בקטלוג ULI) מדיה וקבצים בנושא מנחם בן-ששון בוויקישיתוף מנחם בן-ששון, באתר Academia.edu ראיון סיכום קדנציה עם יו"ר ועדת חוקה, חוק ומשפט פרופ' מנחם בן ששון, "עורך הדין", כתב העת של לשכת עורכי הדין, אפריל 2009 מנחם בן-ששון, באתר הכנסת מנחם בן-ששון, באתר כנסת פתוחה עפרי אילני, פרופ' מנחם בן ששון מסביר איך לחבר את העם לאוניברסיטה, באתר הארץ, 13 באוגוסט 2009 דיאנה בחור ניר, אמי, ניצולת שואה, אמרה: "מיטות מסודרות בבוקר זה סימן שכולם בריאים ועל הרגליים", באתר כלכליסט, 30 ביוני 2011 מנחם בן-ששון, ‏ציר ארץ ישראל-סוריה:ההיבט הפורמלי, פעמים 66, חורף תשנ"ו, עמ' 19-5 מנחם בן-ששון, ‏קטע מקונטרס תיקונים שבתאי - מגנזי לנינגראד לספר ימות המשיח, פעמים 44, קיץ תש"ן, עמ' 52-46 המהפכה האינטלקטואלית היהודית במאה ה-10, הרצאה מצולמת, באתר תולדוט ירדן סקופ, תומך בפעילות פוליטית בקמפוסים ומגנה רדיפת מרצים: יו"ר ועד ראשי האוניברסיטאות מסיים כהונה, באתר הארץ, 26 בפברואר 2015 רועי ינובסקי ושחר חי, נשיא האוניברסיטה העברית נגד המרצים שתקפו את השרה שקד: "שיח אלים ומזיק", באתר ynet, 30 בדצמבר 2015 אהרון ברנע מראיין את מנחם בן ששון בתוכנית "מחוץ לזמן" של ערוץ הכנסת, באתר יוטיוב, 3.5.15 שחר אילן, "ההפיכה המשטרית היא חילול השם וקידוש אשם", באתר כלכליסט, 13 ביולי 2023 מנחם בן ששון (1951-), דף שער בספרייה הלאומית פרופ' מנחם בן ששון | הרמב"ם ופדיון השבויים, הקוגיטו – אברום בורג משוחח עם אנשים מעוררי מחשבה, באתר All•in חבר הנאמנים של האוניברסיטה העברית בחר היום בפרופ' מנחם בן-ששון לנשיא האוניברסיטה, אתר האוניברסיטה העברית השם היידי "פריידל" פירושו "שמחה". סטלה קורין ליבר, ‏כך המציאה האוניברסיטה העברית ג'וב לנשיא הפורש, באתר גלובס, 19 ביוני 2017